1. **Fotoam-pahoriana sy fanafahana.**
   * “Fiovana lehibe no hitranga tsy ho ela eto amin'izao tontolo izao, ary ho vetivety ny fisehoan'ireo hetsika farany” (EGW, TI9, 11). Inona avy ireo toe-javatra ireo?
     + **Apok. 22:11**. Vita ny fitsarana ary tapaka ny ho anjaran'ny rehetra. Mikatona ny varavaram-pahasoavana.
     + **Is. 8:21-22; Jer. 30:7**. Fotoam-pahoriana. Ny ratsy fanahy hanao ratsy tsy voafetra, ary ny marina tsy mahalala na voavela ny helony na tsia.
     + **Apok. 15:7-8; Sal. 27:5**. Hilatsaka amin'ireo tsy mibebaka ny loza 7 farany. Ambenana sy arovana ny vahoakan’Andriamanitra.
     + **Apok. 16:14; 1Jao. 3:2-3**. Samy miomana hihaona amin’i Jesosy ireo antoko tsirairay. Misy ny hiady Aminy; ny hafa kosa handray Azy amim-pifaliana.
   * Rehefa mamarana ny asa fanelanelanana ataony i Jesosy ary miala amin’ireo tsy mibebaka ny Fanahy Masina, dia ho voaisy tombo-kase ny anjaran’ny tsirairay. Hitohy hahazo ny fanampian’Andriamanitra sy ny fiarovany ireo mahatoky, fa ny ratsy fanahy kosa ho eo am-pelantanan’i Satana. Samy haneho amin’ny toetrany izay nanaphany hevitra fa hotompoiny ny tsirairay.
2. **Fotoana ny horohoro sy fifaliana.**
   * Ny ratsy fanahy (Apokalypsy 6:16):
     + Nolaviny ny Lalàn’Andriamanitra; nolavin’izy ireo ny loharanon'aina ka nihady “lavaka mitriatriatra” ho an’ny tenany izy (Jer. 2:13). Ankehitriny dia mifanatrika amin’ny Mpitsara izy ireo. Fahatezerana sy fanamelohana ihany no azon'izy ireo antenaina. Iza no hanafaka azy ireo? (Is. 2:19; Apok. 6:16).
   * Ny voavotra (Isaia 25:9):
     + Nahatoky tamin’ny Lalàn’Andriamanitra izy ireo. Nisotro teo amin’ny ranon’aina (Apok. 21:6). Ankehitriny dia mifanatrika amin’ny Mpitsara azy izy ireo. Fanantenana ny famonjena no azony antenaina. Nahoana no tsy hipololotra fiderana izy ireo? (Is. 25:9; Apok. 15:3-4).
3. **Fotoam-paharavana sy fitsarana.**
   1. Fotoam-paharavana:
      1. Amin'ny fiavian'i Jesosy, dia hitsangana amin’ny maty avokoa ny olo-masina rehetra hatrizay; ary ny velona izay mahatoky, ​​sady novana, dia hiara-hiakatra amin'izy ireo ho any an-danitra miaraka amin’i Jesosy (1Tes. 4:16-17).
      2. Ho faty eo anatrehan’i Jesosy ny ratsy fanahy. Tsy hisy handevina ny fatin’izy ireo, ka amin'ny farany, dia tsy hisy soritra fiainana intsony eto an-tany (Jer. 25:33; Apok. 19:17-21; Jer. 4:23-26; Is. 24:3).
      3. Amin’izay fotoana izay, dia voaidy ao amin’ny lavaka tsy hita noanoa mandritra ny arivo taona i Satana sy ny anjeliny, ka tsy ho afaka hamitaka na iza na iza intsony (Apok. 20:1-3).
      4. Ny lavaka tsy hita noanoa (abyssos, toerana feno haizina), no mamaritra tsara ny zava-misy eto an-tany amin'izany fotoana izany. Satria tsy misy olombelona intsony eo, dia tsy hisy demonia haka fanahy. Fotoana hisaintsainan'ireo anjely mpikomy izany, izay voafatotry ny rojo vy ny toe-java-misy, tsy afaka ny hiala amin’ny tany efa lao.
   2. Fotoam-pitsarana:
      1. Raha notanterahina talohan’ny Fiavian'i Jesosy Fanindroany ny Fitsarana, ary efa nampihatra ny didim-pitsarana Izy, dia fiainana mandrakizay ho an’ireo izay nino Azy... inona no hevitr'ity fitsarana vaovao ity (Apok. 20:4)?
      2. Nandritra ny taonjato maro, dia naneho ny fitiavany ary nanolotra famonjena ho an’izay rehetra te handray izany Andriamanitra. Nahatonga ny faharatsiana hitombo tanteraka koa izany.
      3. Mandritra ny Fitsarana, dia afaka manatri-maso ny fahamarinana sy ny famindram-pon’Andriamanitra ny amin’ny fomba nitantanany ny fahotana sy ny fikomiana ny tontolo rehetra sy ireo anjely mahatoky. Ho eo anoloan'izy ireo, amin'izany ny tena vokatry ny fitondran’i Satana: tany foana sy lao.
      4. Fa isika izay tany amin’ny tanin’ny fahavalo nandritra ny fifanandrinana, ary voavotra ankehitriny, dia mila manatri-maso ny fahamarinana sy ny famindram-pon’Andriamanitra koa. Amin’ny fitsarana mandritra ny arivo taona dia ho resy lahatra tanteraka ny amin’ny fitiavan’Andriamanitra isika fa tsy hiverina intsony ny ratsy (Nah. 1:9).
4. **Fotoana ny fiainana sy fahafatesana.**

* Rehefa tapitra ny arivo taona, dia hatsangana amin’ny maty ny ratsy fanahy. Hanaiky ny fitarihan’i Satana indray izy ireo, ary hiady amin’Andriamanitra sy ny olo-masina. Tsy misy zavatra niova, fa levon’ny afo avokoa izy rehetra (Apok. 20:5-9).
* Fa mialoha ny fandringanana azy ireo dia hisy fitsarana farany. Sokafana ny boky, ary hanaiky ny asa nataony sy ny fandavany ny antsom-pitiavan'ny Fanahy Masina ny rehetra. Hanaiky ny rariny ataon’Andriamanitra ny rehetra, ka hilefitra eo anatrehany ny lohalika rehetra (Apok. 20:11-13; Is. 45:23; Fil. 2:10).
* Lavitry ny fiainana mandrakizay (famaizana mandrakizay), fa iharan’ny “fahafatesana faharoa” izy ireo, izay tsy hisy fitsanganana amin’ny maty intsony (Apok. 20:14-15; Sal. 37:20; Mal. 4:1; Is. 26: 14).
* Foana ny fahafatesana sy ny ota. Fotoana famafana ny ranomaso rehetra izao ary hankafizana fiainana mandrakizay sy mahasambatra (Apok. 21:4).

1. **Fotoana hitiavana sy ho tiavina.**

* Ary inona no hataontsika any amin'ny Tany Vaovao mandritra ny mandrakizay?
* Ny hazo fijalian’i Kristy no ho fianarana sy ho anton-kiran'ny voavotra mandritra ny mandrakizay manontolo.
* Eo amin’ireo lohasaka mandry fahizay ireo, eny amoron'ireo rano velona no nahita fonenana ny vahoakan'Andriamanitra […]
* Hibanjina ny hery mahagaga nahariana izao rehetra izao ny voavonjy
* Hivelatra ny fahaizana rehetra, ary hitombo ny talenta rehetra
* Tsy hanasatra ny saina na handany hery ny fitadiavam-pahalalana
* Ho tanteraka ny fikasana miezinezina indrindra; ho tratra ny zava-kendrena ambony indrindra, ho tanteraka ny faniriana ambony indrindra.
* Mbola hisy ihany tendro vaovao hotratrarina; zava-mahagaga vaovao hahalina; anton-javatra vaovao hampiasana ny herin'ny saina sy ny fanahy ary ny tena.
* Mizara [amin’ny voary tsy lavo] ny harem-pahalalana sy ny haren-tsaina azony nandritra ny andro rehetra nifandimby teo am-pandinihana ny asantanan'Andriamanitra izy
* Tsy misy manamaloka ny fijeriny eo am-pitazanana ny voninahitry ny famoronana – ny masoandro, sy ny kintana ary ireo vondron-kitana, samy mandeha manodidina ny seza fiandrianan'Andriamanitra

(Notsongaina to amin'ny “Hery Mifanandrina” p. 677-702-704-705)